
Præsident  Monson  modtager 
den  svenske  konge  og  dronning 
ved  templet  i  Stockholm! 


Præsident  hionson  byder  den  svenske  dronning  Sylvia  velkommen  ved  templet  i  Stockholm.  (FOTO;  CN) 


En  svensk  tradition 
fra  1200'tallet  blev 
den  23.  august  1995 
ført  ud  i  livet,  da 
præsident  Monson, 
fra  Det  Første  Præsi' 
dentskab  modtog  den 
svenske  konge  og 
dronning  ved  templet 
i  Stockholm. 


Det  kongelige  par  gæ- 
stede templet  i  Stock- 
holm som  et  led  i  en  gam- 
mel svensk  tradition  kendt 
som  »Eriksgata«,  der  går  ud 
på,  at  kongen  rejste  rundt  i 
riget  og  mødtes  med  borger- 
ne. 

Traditionen,  der  begyndte  i 
1200-tallet,  ophørte  med  at 
fungere  i  1600-tallet,  men 
blev  af  den  nuværende 
konges  bedstefar,  kong 
Gustav  den  VI,  genindført. 


Hvert  år  filmer  en  svensk 
tv-station  det  kongelige 
pars  besøg  til  forskellige 
egne  af  Sverige.  Juleaften 
bliver  udsendelsen  traditio- 
nelt udsendt.  I  år  besøgte 
kongeparret  Haninge  og 
omkringliggende  områder  i 
Stockholm  lån,  hvor  også 
templet  ligger. 

Det  var  en  usædvanlig 
varm  dag  i  august,  da  flere 
tusinde  samledes  på  tempel- 
grunden for  at  byde  konge- 


parret velkommen.  1  selskab 
med  præsident  Monson  og 
hans  hustru  Frances,  præsi- 
dent Ulf  Arne  Girhammar, 
stavspræsident  i  den  ny- 
oprettede Stockholm  Syd 
Stav,  samt  andre  kirkeledere 
og  deres  hustruer,  gik  kon- 
gen og  dronningen  op  mod 
templet  ad  den  brostens- 
belagte sti.  Langs  stien  stod 
der  drengespejdere  i  unifor- 
mer og  unge  piger,  der  alle 
holdt  et  lille  svensk  flag  i 

Tempelpræsident  Bo  G.  Wennerlund  forklarer  det  svenske  kongepar  Kirkens  syn  på  vigtigheden  af 
familien.  (FOTO:  CN) 


hånden.  Mange  SDH  fami- 
lier og  fuldtidsmissionærer 
stod  også  langs  stien  for  at 
byde  det  royale  par  velkom- 
men. Mange  ægtepar,  deri- 
blandt par,  der  tjener  som 
tempelmissionærer,  stod  og- 
så langs  stien  og  holdt  flag 
fra  mange  lande  højt,  bl.a. 
flag  fra  De  Forenede  Stater 
og  de  lande,  der  betjenes  af 
templet  i  Stockholm. 

Før  kongen  og  dronnin- 
gen nåede  helt  op  til  temp- 
let, stoppede  de  undervejs 
for  at  høre  et  primarykor 
synge  »Jeg  er  Guds  kære 
barn«. 

Tempelpræsident  taler 
I  templets  have  bød  tempel- 
præsident Bo  G.  Wenner- 
lund de  besøgende  velkom- 
men på  templets  grund. 


Hele  følget  stoppede  også  i 
haven  for  at  høre  et  svensk 
kor  synge  en  af  Kirkens  sal- 
mer. 

Den  nye  områdepræsi- 
dent for  Det  Nordeuropæi- 
ske Område,  præsident 
Graham  W.  Doxey,  medlem 
af  De  Halvfjerds,  var  sam- 
men med  sin  hustru  Mary 
Lou  Young  Doxey  blandt  de 
kirkeledere,  der  hilste  på 
det  svenske  kongepar  ved 
trappen,  der  leder  op  til 
templet. 

Ved  en  kort  ceremoni 
ved  trappen  overrakte  præ- 
sident Monson  på  Kirkens 
vegne  nogle  gaver  til  kon- 
gen og  dronningen. 

Først  fik  dronning  Sylvia 
overrakt  en  fyldestgørende 
slægsoptegnelse.  Optegnel- 
serne var  uddraget  fra  Kir- 


kens arkiver  og  der  var  pro- 
duceret kopier  til  hvert  af 
kongeparrets  tre  børn. 

Idet  præsident  Monson 
overrakte  denne  gave  til 
dronningen,  fortalte  han 
om  Kirkens  syn  på  stærke 
familier,  som  han  påpegede 
så  tydeligt  florerede  i  den 
svenske  kongefamilie. 

Dronning  Sylvia  var  me- 
get overrasket  og  udtrykte 
stor  glæde  over  gaven.  Hun 
fortalte  præsident  Monson, 
at  hun  så  frem  til  at  læse  si- 
ne forfædres  historie. 

Så  vendte  præsident 
Monson  sig  mod  Hans 
Kongelige  Majestæt,  kong 
Carl  den  XVI  Gustav  og 
sagde:  »Jeg  vil  gerne  sige 
tak  til  Hans  Kongelige  Ma- 
jestæt. Han  er  en  verdens- 
kendt spejder,  og  modtager 


af  medaljen  Bronze-ulven. 
Vores  kirke  er  den  ældste 
sponsor  af  spejderorganisa- 
tionen i  Amerika,  og  jeg  er 
selv  beæret  ved  at  være 
medlem  af  den  internatio- 
nale spejderkommité  og  har 
også  modtaget  Bronze-ul- 
ven. Ikke  alene  er  Hans 
Majestæt  involveret  i  dren- 
gespejder-programmet, men 
han  støtter  også  program- 
met for  pigespejdere.  Hans 
påvirkning  mærkes  glo- 
balt.« 

Præsident  Monson  talte 
da  om  kongeparrets  store 
interesse  i  familien  og  for- 
talte, at  Kirken  havde  en 
gave  til  kongeparret  som  re- 
præsenterede familien.  To 
drengespejdere  trådte  da 
frem  og  præsenterede  en 
lille  bronzestatue  af  Dennis 
Smiths  skulptur,  »Det  første 
skridt«. 

Denne  statue  forestiller 
en  mor,  der  hjælper  sit  lille 
barn  tage  det  første  skridt 
mod  sin  far.  Præsident 
Monson  sagde,  at  han 
vidste  at  kongen  ville  på- 
skønne denne  gave.  Den 
repræsenterer  din  familie, 
og  vi  ønsker  endnu  engang 
at  udtrykke  vores  taknem- 
melighed. Vi  ønsker  Dem 
held  og  lykke  i  deres  arbej- 
de med  verdens  unge  men- 
nesker og  takker  Dem  for  at 
have  været  til  stede  her  i 
dag.« 

Præsident  Monson  min- 
dede også  kongen  om  en 
middag,  de  begge  havde 
deltaget  i  hos  den  ameri- 
kanske ambassadør  i  Sveri- 
ge. Ambassadør  Gregory  J. 
Newell  og  hans  kone  Can- 
dilynne,  der  er  aktive  med- 
lemmer af  Kirken,  var  vær- 
ter ved  begivenheden  i 
1988.  Ved  den  lejlighed 
sang  ambassadørens  børn 
sammen  med  deres  mor 
»Jeg  er  Guds  kære  barn« 
for  kongeparret.  Præsident 
Monson  fortalte  kongepar- 
ret, at  det  var  den  samme 
sang,  de  lige  havde  hørt  pri- 
marykoret synge. 

Par  der  tjener  som  tempel- 
missionærer,  holder  flag  fra 
mange  nationer. 
(FOTO:  CN) 


Da  det  svenske  kongepar 
forlod  tempelgrunden  talte 
de  ganske  uformelt  med 
både  præsident  og  søster 
Monson  såvel  som  andre 
lokale  kirkeledere. 

I  et  uformelt  program, 
efter  det  svenske  kongepar 
havde  forladt  grunden  talte 
præsident  Monson  til  de 
mange  tusinde  fremmødte 
mennesker  på  tempelgrun- 
den. 

-  Dette  har  været  en 
stor  og  historisk  dag.  Præsi' 
dent  Monson  talte  om  sine 
egne  svenske  rødder  og  gav 
udtryk  for,  hvor  stolte  de 
ville  være  over  den  ære. 


Primarybørn  fra  Stockholm  synger  »jeg  er  guds  kære  barn« 
mens  fainaba  Drammeh,  9  år,  tolker  på  tegnsprog. 
(FOTO:  CN) 


det  kongelige  par  havde 
vist  Kirken  ved  deres  besøg 
til  templet. 

Præsident  Monson 
fortalte  også  de  mange 
fremmødte,  at  kongen  og 
dronningen  havde  inviteret 
repræsentanter  fra  Kirken 
til  at  komme  til  slottet  og  i 
detaljer  forklare  om  det 
arbejde,  der  var  udført  i 
forbindelse  med  dronnin- 
gens slægts  historie. 

Præsident  Monson 
fortalte  også  de  fremmødte, 
hvordan  han  i  1977  grun- 
digt havde  undersøgt  Kir- 
kens historiske  optegnelser, 
der  dokumenterede,  at 
Sverige  aldrig  særskilt  var 
blevet  indviet  til  forkyndel- 
se af  evangeliet.  Han  havde 
personligt  genindviet 
Sverige  til  Herrens  arbejde. 
De  skandinaviske  lande 
blev  så  vidt  man  ved  ind- 
viet den  14-  juni  1850  af 
Erastus  Snow  i  Danmark. 


Præsident  Monson  fortalte 
forsamlingen,  at  han  i 
denne  indvielsesbøn  havde 
sagt,  at  Kirkens  fremtid  i 
Sverige  vil  blive  optimal, 
når  Kirkens  medlemmer 
og  missionærerne  arbejder 
side  om  side  med  at  under- 
vise og  dele  evangeliet  med 
andre. 

Det  var  også  præsident 
Monson,  der  i  marts  1984 
tog  det  første  spadestik  til 
templet  i  Stockholm.  Han 
mindede  forsamlingen  om, 
at  dengang  skinnede  solen 
ikke,  og  man  havde  været 
nødt  til  at  bruge  en  blæse- 
lampe til  at  smelte  isen 
bort. 

Præsident  Monson  slut- 
tede med  at  opfordre  alle 
til  at  vise  deres  kærlighed 
til  Herren  ved  at  holde 
hans  befalinger,  og  »så  vil 
Zion  blomstre  i  de  nordiske 
lande.« 

RED/CN 

Ændringer  i 
De  Halvfjerds'  Præsidium 


To  nye  medlemmer  er  kaldet 
til  De  Halvfjerds'  Præsidium 
og  ændringer  i  områdepræsident- 
skaberne er  blevet  bekendtgjort 
af  Det  Første  Præsidentskab. 
Ændringerne  træder  i  kraft  den 
15.  august  1995. 

Ældste  Jack  H  Goaslind  og 
ældste  Harold  G.  Hillam  er 
blevet  kaldet  til  at  tjene  i  De 
Halvfjerds'  Præsidium  i  stedet 
for  ældste  Rex  D.  Pinegar  og 
ældste  Charles  Didier,  der  begge 
er  kaldet  til  at  tjene  i  område- 
præsidentskaber. 


■H 


Nyt  områdepræsidentskab 

for  Nordeuropa 


Som  tidligere  bekendtgjort  er  præsident  Kenneth  Johnson  blevet  kaldet  som  andenrådgiver  i  det  filippinske  områdepræsidentskab. 
Det  nye  præsidentskab  for  Nordeuropa  består  af  fra  venstre:  John  Fou/ler,  førsterådgiver,  Graham  W.  Doxey,  præsident 

og  Cecil  O.  Samuelson  jun. ,  andenrådgiver. 

Norsk  bror  kaldet  til 
områdeautoritet 


Stein  Pedersen,  51, 
fra  Skjetten  i  Norge 
er  pr.  15.  august  1995 
kaldet  som  område- 
autoritet  og  tjener 
direkte  under  område- 
præsidentskabet. 


Stillingen  som  område- 
autoritet  er  en  nyop- 
rettet lederstilling  i  Kirken. 
Allerede  ved  sin  første 
pressekonference  som 
Kirkens  præsident  meddelte 
Gordon  B.  Hinckley,  at  der 
ville  komme  til  at  ske  min- 
dre ændringer  inden  for 
Kirkens  organisation. 


En  samlet  familie  på  Steins  SO-årsdag.  Fra  venstre  Gullaug  og  Stein  Pedersen  med  børnene 
Mina,  Øystein,  Tonje.  Til  højre  Stein  Håvard  og  Ingvild. 


Gullaug  og  Stem  Pedersen  udenfor  London  Tempel  under 
genindvielsen  den  18.  oktober  1992. 


Ved  generalkonferencen  i 
april  blev  det  bekendtgjort, 
at  fra  og  med  den  15. 
august  1995  ville  alle  fun- 
gerende regionalrepræsen- 
tanter være  hæderligt  af- 
løst. 

Ved  præstedømmemødet 
den  1.  april  bekendtgjorde 
profeten  at  en  ny  kaldelse 
som  områdeautoritet  ville 
blive  oprettet.  Det  vil  være 
højpræster,  der  vil  blive 
udvalgt  blandt  tidligere  og 
nuværende  erfarne  ledere  i 
Kirken.  De  vil  fortsætte 
med  deres  normale  arbejde 
og  blive  boende  i  deres 
egne  boliger  og  tjene  i  deres 
fritid.  Kaldelsens  længde  vil 
variere,  men  vil  som  regel 
være  for  en  6-årig  periode. 

Præsident  Hinckley  sag- 
de, at  de  nye  områdeautori- 
teter vil  arbejde  tæt  sam- 
men med  områdepræsident- 
skaberne. 


De  nye  områdeautoriteter 
vil  blive  tituleret  »Ældster« 
ligesom  de  øvrige  general- 
autoriteter. 

Ældste  Pedersen  er  net- 
op blevet  afløst  som  stavs- 
præsident  i  Norge  efter  at 
have  tjent  i  kaldelsen  i  9  år. 
Før  kaldelsen  som  stavspræ- 
sident  var  han  rådgiver  til 
den  foregående  stavspræsi- 
dent  i  9  år.  Ældste  Pedersen, 
der  er  gift  med  norske  Gul- 
laug, arbejder  til  daglig  som 
postbud,  og  er  far  til  5  børn. 

Den  nye  områdeautoritet 
har  udtalt,  at  han  glæder  sig 
til  at  tage  fat  på  sin  nye  kal- 
delse. 

-  Med  den  organisation, 
Kirken  nu  har,  vil  det  være 
muligt  for  Kirken  at  have 
50  mill.  medlemmer,  siger 
ældste  Pedersen.  Altså  mere 
end  det  femdobbelte  af  det 
medlemstal  vi  har  nu. 

RED 

Allerød  Ward 
skifter  leder 


Efter  fem  år  som 
leder  af  wardet  i 
Allerød  i  Københavns 
Stav  blev  bror  Jens 
Andersen  den  16. 
juli  1995  afløst  som 
biskop  og  bror  Aksel 
Bendeke,  51,  blev 
opretholdt  som 
wardets  nye  biskop. 

Med  Brian  Reuter  og 
Povl  Nielsen  som  råd- 
givere fik  det  nye  biskopråd 
i  Allerød  Ward  i  sommer- 
månederne en  blød  start. 
Men  så  snart  ferien  er  slut 
og  wardets  medlemmer  igen 
har  vendt  næsen  hjemad, 
regner  biskop  Bendeke  med, 
at  tempoet  i  wardet  bliver 
skruet  lidt  i  vejret. 

Biskop  Bendeke,  der  er 
gift  med  Birgit,  er  far  til  fire 
børn  i  alderen  5  til  30  år. 

-  Alle  fire  er  ønskebørn, 
udtaler  den  nye  biskop. 

Bror  og  søster  Bendeke 
blev  medlem  af  Kirken  i 
1973,  efter  to  missionærer 
bankede  på  deres  dør.  Det 
blev  til  tre  måneders  intens 
undersøgelse  og  mange 
dejlige  diskussioner  med 
ældsterne,  som  familien 
den  dag  i  dag  holder  kon- 
takten ved  lige  med. 

—  På  det  tidspunkt  vi 
undersøgte  Kirken,  var 
Vietnam-krigen  på  sit  høje- 
ste, og  det  gav  anledning  til 
mange  spørgsmål  og  diskus- 
sioner, fortæller  biskop 
Bendeke,  der  tilføjer  at  det 
var  grundet  missionærernes 
utraditionelle  metoder,  at 
familien  blev  ved  med  at 
undersøge  Kirken. 


Biskop  Bendeke,  der  til  dag- 
lig ernærer  sig  som  maskin- 
mester, har  i  sine  22  år  i 
Kirken  haft  mulighed  for  at 
tjene  i  mange  forskellige 
kaldelser. 

-  Jeg  har  bl.a.  været  råd- 
giver til  fire  forskellige  bi- 
skopper, fortæller  den  nye 
biskop,  som  er  wardets  fem- 
te biskop,  så  jeg  har  da  i 
mange  år  prøvet  at  sidde  på 
den  anden  side  af  bordet. 

Bror  Bendeke  har  des- 
uden arbejdet  i  stavens  høj- 
•råd  og  været  højpræsternes 
gruppeleder  samt  undervist 
i  diverse  organisationer. 

Også  en  tur  som  Unge 
Mænds  præsident  har  bror 
Bendeke  prøvet,  og  der 
blev  der  gjort  mange  erfa- 
ringer, som  kan  bruges  i  det 
nye  kald  som  biskop. 


-  Unge  Mænd  og  Unge 
Piger  er  jo  biskoppens  ho- 
vedansvar, udtaler  den  nye 
biskop.  Jeg  er  blevet  instru- 
eret om  at  uddelegere  alt 
det,  som  jeg  overhoved 
kan,  som  en  biskop  ikke 
skal  tage  sig  af,  fortæller  bi- 
skop Bendeke.  På  den  måde 
vil  det  blive  muligt  for  mig 
at  prioritere  min  tid  sådan, 
at  jeg  kan  bruge  de  fleste  af 
mine  kræfter  på  wardets 
unge  mennesker. 

Et  ward  med  kærlighed 

-  Mit  største  ønske  for  vo- 
res ward  er,  at  vi  kan  blive 
en  enhed,  der  vil  være  bæ- 
redygtig p.g.a.  vores  kærlig- 
hed til  hinanden,  udtaler 
biskop  Bendeke.  Jeg  synes, 
at  vi  som  ward  skal  bygge 
på  noget  mere  fællesskab. 


Biskop  Bendeke  fra  Allerød  Ward  med  sin  familie. 


Biskop  Bendeke  fortæller 
»Kirkenyt«,  at  wardet  alle- 
rede i  længere  tid  har  arbej- 
det på  at  opbygge  fællesska- 
bet gennem  grupper  af  med- 
lemmer, som  mødes  på  skift 
i  hinandens  hjem.  Som  ward 
vil  vi  satse  på  ægteskabet,  ud- 
talte biskop  Bendeke.  Som 
biskop  ønsker  bror  Bendeke, 
at  det  vil  være  muligt  at  få 
nær  kontakt  med  alle  war- 
dets medlemmer.  For  at  vir- 
keliggøre dette  mål  ønsker 
den  nye  biskop  personligt  at 
holde  et  årligt  interview  med 
alle  wardets  medlemmer. 

Troede  han  var  for  gammel 

-  I  længere  tid  har  tenden- 
sen i  staven  været  at  kalde 
yngre  brødre  til  at  være  bi- 
skopper, fortæller  biskop 
Bendeke,  så  jeg  havde  fak- 
tisk troet,  at  faren  var  dre- 
vet over  for  mit  vedkom- 
mende. Jeg  syntes,  at  jeg  var 
blevet  for  gammel. 

-  Men  da  stavspræsiden- 
ten  ringede  og  ønskede  at 
tale  med  mig,  var  jeg  godt 
klar  over,  hvor  det  bar  hen- 
ad,  fortæller  biskop  Bende- 
ke. Jeg  kunne  i  ro  og  mag 
forberede  mig  på  intervie- 
wet, og  jeg  vidste  da  også 
lige  nøjagtig,  hvem  jeg  øn- 
skede som  mine  rådgivere. 

-  Den  aften,  da  jeg  kørte 
hjem  fra  København,  var 
der  en  utrolig  smuk  himmel, 
siger  bror  Bendeke,  der  med 
fred  i  sindet  kunne  nyde 
den  smukke  himmel  og  vi- 
de, at  Herren  havde  kaldet 
ham,  og  at  han  havde  en 
mission,  der  ventede. 

»Kirkenyt«  ønsker  det 
nye  biskopråd  tillykke  med 
kaldelsen. 

Susanne  Perkins 

Københavns  L  Wards  søstre 
besøger  Bornholm! 


Endelig  kom  dagen! 
Den  længe  planlagte 
tur  til  Bornholm 
begyndte  den  10. 
maj  1995  kl.  16, 
hvor  vi  mødtes  ved 
de  grå  busser  ved 
Københavns 
Hovedbanegård. 


Humøret  var  højt  og  vi 
ankom  til  Rønne  ca. 
21.30,  hvor  en  bus  ventede 
på  os.  Det  var  dejligt,  for 
»nogen«  måtte  have  kom- 
met mursten  i  vore  rejse- 
tasker! Vi  havde  da  også 
flittigt  benyttet  Inger  Hent- 
zens  kørestol  til  vores  baga- 
ge. Af  en  eller  anden  grund 
får  man  for  meget  med  sig. 


En  hjertelig  velkomst,  te  og 
hjemmebagte  boller  vente- 
de os  i  Pension  Nøddebo  i 
Sandkås  hos  Henry  og 
Ethel  Kofoed.  Det  er  altid 
rart  at  føle  sig  velkommen, 
og  det  gør  man  hos  Yvon- 
nes forældre. 

Det  eneste  tidspunkt 
med  panik  og  forvirring  på 
denne  tur  var  ved  fordeling 
af  værelserne.  Vi  var  trætte 
og  for  rundt  med  nøgler  til 
værelser,  hvor  nogle  af  de 
andre  piger  havde  lagt  sig! 
Så  byttede  vi  rum  og  nøg- 
ler, og  så  gik  kabalen  op. 

Det  var  hyggelige  værel- 
ser, men  uden  for  mit  vin- 
due var  der  nogen,  der 
savede  brænde  næsten  hele 
natten!  Underligt  ikke? 

Næste  dag  begyndte  ved 
morgenbordet  med  en  ån- 
delig tanke,  der  gav  en  god 


start  på  dagen,  hvor  vi  skul- 
le på  sightseeing  Bornholm 
rundt.  Det  var  en  virkelig 
god  dag  med  en  veloplagt 
og  velforberedt  chauffør  bag 
bussens  rat.  Han  vidste, 
hvor  alting  lå,  så  vi  så  både 
røgede  Svaneke  sild,  glasva- 
rer, klipper,  himmel  og  hav 
og  en  ganske  vidunderlig 
skov,  hvor  bøgen  lige  var 
sprunget  ud.  Det  var  så 
smukt. 

-  Vejret  var  lyst  og  fint, 
selv  om  radioen  havde 
lovet  det  modsatte,  men  vi 
havde  jo  også  haft  det  med 
i  vore  bønner. 

Vi  så  også  mange  smuk- 
ke huse,  f.eks.  i  de  stejle 
gader  i  Gudhjem,  hvor  man 
kan  købe  en  halv  meter  is 
til  kr.  50.  Her  var  også  et 
gadeskilt,  hvor  der  stod 
»Kirkestien  -  Blind  Vej« 


-  Det  gav  en  rar  fornem- 
melse at  tænke  på,  at  vi  har 
fundet  den  vej,  hvor  det 
hele  ikke  ender  blindt,  at 
det  er  en  vej ,  hvor  det  nyt- 
ter noget  at  vandre^  selv  om 
benene  føles  trætte,  at  det 
er  en  sti,  der  fører  et  sted 
hen,  når  bare  man  holder  ud. 

Om  aftenen  Bornholmsk 
middag,  spil  og  højtlæs- 
ning, så  alle  var  helt  skæve 
af  grin. 

Dagen  efter  havde  vi  for- 
skellige aktiviteter  helt  ef- 
ter eget  ønske. 

Vi  begyndte  med  lidt  fri- 
villig rengøring,  f.eks.  pudse 
vinduer,  støvsuge,  fjerne 
store  edder-kopper  eller  ha- 
vearbejde. Jeg  var  ikke  tryg 
ved  det  med  de  store  spin- 
delvæv, så  jeg  valgte  ren- 
gøring af  havemøbler.  Det 
var  også  før  jeg  vidste  hvor 

mange  dejlige  havemøbler 
der  var.  Men  ih!  Hvor  vi 
hyggede  os. 

-  Nogle  af  os  tog  på  ud- 
flugt om  eftermiddagen  og 
om  aftenen  fik  vi  besøg  af 
nogle  søstre  fra  Bornholm 
og  i  fællesskab  blev  der  syet 
tæpper  til  et  børnehjem  i 
Letland.  Alle  var  flittige  og 
vi  havde  nogle  gode  timer 
sammen. 

Lørdag  tog  vi  hjem  igen. 
Vi  havde  både  lært  Born- 
holm og  hinanden  bedre  at 
kende.  Det  var  absolut  en 
tur,  man  kunne  have  lyst  til 
en  anden  gang. 

Lis  Comme)!  er  sekretær 
i  Hjælpeforeningen 
i  Københavns  1 .  Ward. 


m 


Drenge  og  ledere 
fra  Københavns  Stav 
drog  til  Korselitse 
på  spejderlejr! 


Da  jeg  først  på  somme- 
ren blev  kaldet  til  at 
være  rådgiver  i  UM-præsi- 
dentskabet  i  4.  Ward  i 
Københavns  Stav,  fik  jeg 
pludselig  travlt  med  at 
melde  mig  til  spejderturen 
»Hold  Fast«  1995.  Vi  be- 
gyndte med  at  være  5  unge 
og  3  ledere.  Området  hvor 
vi  skulle  være,  hed  Korselit- 
se og  ligger  ved  vandet  i 
naturskønne  omgivelser  på 
Øst-falster. 

De  forskellige  deltagere 
indfandt  sig  efterhånden  i 
løbet  af  fredagen  og  kl.  ca. 


15.00  var  de  fleste  ankom- 
met. Vi  blev  registreret  og 
fik  anvist  et  område,  hvor 
hvert  ward  skulle  indrette 
deres  underlejr.  Der  blev 
udleveret  mad  (noget  der 
heldigvis  skete  hver  dag!) 
og  om  aftenen  var  der  ar- 
rangeret fireside.  Derefter 
snakkede,  planlagde  og  hyg- 
gede vi,  inden  vi  gik  til  ro. 

Alle  var  nyttige 

Lørdag  foregik  med  grav- 
ning af  latriner  og  andre 
nyttige  ting.  Dagen  sluttede 
af  med  underholdning  i 


særklasse,  da  de  forskellige 
underlejre  skulle  sørge  for 
underholdningen  ved  afte- 
nens fireside.  Det  suverænt 
bedste  show  blev  udført  af 
2.  Ward  og  Roskilde  ward, 
der  med  Finn  Dalum  Larsen 
i  spidsen  udlagde,  hvorledes 
en  klasseundervisning  anno 
1995  kunne  se  ud.  (Hvis 
man  ellers  har  fantasi  nok!) 
Søndag  begyndte  med,  hvad 
der  karakteriserede  de  fleste 
morgener:  frisk  morgen- 
badning hvor  selv  stavspræ- 
sident  Koch  og  hans  vand- 
hund af  en  førsterådgiver 


boltrede  sig  i  Østersøens 
små  krabbe  bølger!  Efter 
nadvermødet  var  der  mulig- 
hed for  at  besøge  de  store 
fund  af  gravhøje,  der  findes 
i  området. 

Hike  i  sommerheden 

Mandag  blev  vi  efter  en 
kort  instruktion  sendt  af- 
sted på  hiken,  der  strakte 
sig  over  ca.  30  timer  og 
godt  og  vel  35  km  gennem 
noget  af  det  smukkeste 
stykke  natur  i  Danmark. 
Der  skulle  løses  forskellige 
opgaver  undervejs  og  vi 

blev  prøvet  på  mange  om- 
råder, men  langt  de  fleste 
gennemførte  hiken.  Jeg  vil 
her  specielt  fremhæve  de  3 
diakoner,  vi  havde  med  fra 
4.  Ward:  Troels  Jepsen, 
Daniel  Knudsen  og  Mads 
Jensen  som  gennemførte 
turen  med  hele  deres  op- 
pakning. Resten  af  tirsda- 
gen blev  brugt  til  at  komme 
sig  og  hvile  fødderne.  Da- 
gen efter  skulle  »det  gyldne 
reb«  der  var  »stjålet«  findes 
og  tilbage-erobres!  Dette 
foregik  ved,  at  der  blev 
dannet  7  grupper  på  tværs 
af  underlejrene,  der  skulle 
rekognoscere  i  et  område 
nord  for  lejren  for  at  finde 
ud  af,  hvorledes  rebet  kun- 
ne tilbageerobres.  Disse 
»krigere«  gik  så  i  gang  med 
at  sløre  sig  i  ansigtet  og  gik 
så  ud  og  kæmpede  med  de 
vandpistoler  og  balloner,  vi 
havde  fået  udleveret.  Det 
skal  siges,  at  der  gik  kuk  i 
en  ellers  udmærket  taktik, 
da  angrebsholdet  for  vild, 
men  vi  vandt  da  alligevel. 


»Hold  Fast  95«  fik  ny  mening  for  Michael  Dalsgaard,  der  ellers  ser  ud  til  at  more  sig  glimrende. 
(FOTO:  MK) 

Torsdagen  skulle  der  være 
»Korzeliade«.  Her  var  det 
meningen,  at  de  forskellige 
underlejre  skulle  dyste 
indenfor  forskellige  discipli- 
ner bl.a.  Diakonkast,  men 
dette  blev  dog  aflyst,  da 
bølgerne  og  blæsten  den 
dag  umuliggjorde  en  række 
af  aktiviteterne.  Lejrens 
stærkeste  mand  skulle  også 
kåres  inden  dagen  var  om- 
me, så  vi  fik  lov  til  bl.a.  at 
slæbe  Finn  Lykkegaards 
Skoda,  løfte  træstammer, 
slå  søm  i  hurtigst  muligt  og 
løbe  om  kap  med  hinanden 
på  ryggen!  Det  var  alt  i  alt 
en  ganske  lærerig  og  opbyg- 
gende tur,  hvor  man  fik 
knyttet  mange  nye  venska- 
ber, og  det  var  motiverende 
at  høre,  at  stavspræsident- 
skabet  ønsker  at  oppriorite- 
re spejderarbejdet  fremover. 

Michael  Kjeldsen  er  2. 
rådgiver  i  Unge  Mænd  i 
Københavns  4.  Ward. 


Anton  Dalsgaard,  Københavns  4-  Ward,  holder  styr  på  situationen  i  sin  gruppe.  (FOTO:  MK) 


Selv  pandekager  kan  man  fremstille  på  det  flotte  madsted. 
(FOTO:  MK) 


Det  er  jo  altid  rart  at  få  lidt  hjælp,  når  man  er  lidt  >dost« 
(FOTO:  MK) 

Det  blev 
en  varm  pigelejr  '95 


En  flok  glade  pigespejdere!  (FOTO:  Mette  Køster) 


Rapport  fra  en  lejrleder! 

o 


I  år  var  vi  fra  Århus 
Stav  inviteret  til 
Sjælland  for  at  være 
på  pigelejr  med 
Københavns  Stav. 


Lejrområdet  var  meget 
bakket,  og  selve  lejr- 
pladsen var  en  stor  stub- 
mark, da  bonden  lige  havde 
høstet  marken,  inden  vi  an- 
kom. Men  efter  at  have 
kæmpet  om  at  låne  den  ene 
rive,  der  var  til  rådighed,  fik 
vi  slået  vores  telte  op. 


Vi  blev  alle  budt  vel- 
kommen af  Københavns 
Stavs  lejrleder  søster  Stine 
Ilskov,  hvorpå  flaget  blev 
hejst. 

Allerede  næste  dag  var 
der  en  masse  aktiviteter  så 
som  »førstehjælp«  ved  bror 
Jens  Ole  Frederiksen,  som 


til  daglig  er  Falck-redder. 
Han  havde  en  prøvedukke 
med,  som  pigerne  kunne  få 
lov  til  at  øve  sig  på. 

Undertegnede  demon- 
strerede, hvordan  man  kan 
rense  beskidt  vand  fra  en 
sø,  så  det  bliver  til  helt  rent 
drikkevand.  Pigerne  fik  alle 

En  våd  leder  fra  Københavns  I .  Ward,  Cecilie  Kofoed, 
der  havde  fået  buksevand.  (FOTO:  Mette  Køster) 


lov  til  at  smage  på  vandet, 
og  der  var  ingen  der  fik  dår- 
lig mave  bagefter. 

Søster  Maria  Køster  fra 
Odense  lærte  pigerne, 
hvordan  man  laver  knob  og 
besnøringer. 

Søstrene  Stine  Ilskov  og 
Anita  Toft  havde  lagt  et 
stort  arbejde  i  at  sy  en  sve- 
dehytte. Desværre  blev 
denne  ikke  afprøvet,  da  lej- 
ren var  en  stor  bageovn 
grundet  det  solrige  vejr. 

Hele  lejren  dufter  af  kage 

Om  onsdagen  fik  pigerne 
en  stor  udfordring!  Hvem 
kan  bage  den  bedste  og 
flotteste  kage  i  en  jordovn. 
Søstrene  Mette  og  Marie 
Køster  instruerede  i,  hvor- 
dan man  kunne  lave  en 
jordovn.  Man  benytter  en 


forstørret  madkasse,  lidt 
ståltråd  og  lidt  stanniol- 
folie (sølvpapir). 

Det  varede  ikke  længe, 
før  hele  lejren  duftede  her- 
ligt af  det  dejligste  hjemme- 
bag. Det  var  heller  ikke  no- 
gen helt  let  opgave  at  udpe- 
ge den  bedste  kage,  for  alle 
var  sluppet  utroligt  godt  fra 
projektet. 

Onsdag  aften  var  der  for- 
ældreaften, hvor  vi  alle  mo- 
rede os  og  havde  det  rigtigt 
hyggeligt  sammen.  Pigerne 
havde  forberedt  underhold- 
ning, som  de  fremviste. 

Torsdag  skulle  vi  en  tur 
til  Lejre,  og  da  der  ikke  var 
plads  til  80  mennesker  i  ru- 
tebilen måtte  ca.  halvdelen 
gå  den  lange  vej  gennem 
skoven  og  op  til  jernbane- 
stationen. 


Vi  havde  en  utrolig  god  og 
spændende  dag  i  Lejre, 
hvor  vi  så,  hvordan  folk 
havde  levet  i  jernalderen. 
Vi  fik  lejlighed  til  at  male 
mel,  bage  af  det  malede  mel 
på  en  varm  sten,  og  så  var 
vi  ude  at  sejle  i  udhulede 
træstammer. 

Da  vi  den  aften  vendte 
tilbage  til  lejren  efter  en 
lang  og  interessant  dag,  var 
der  mange  af  pigerne,  der 
havde  meget  ømme  fødder 
og  vabler  efter  at  have  gået 
den  lange  vej  frem  og  tilba- 
ge til  stationen. 

På  hike  med  en  gåde  at 
løse 

Fredag  var  der  hike!  Piger- 
ne blev  inddelt  i  grupper, 
der  blev  sendt  afsted  på  de- 


f  I 


res  vandring  med  en  ganske 
bestemt  opgave  de  skulle 
løse.  Hver  post  på  hiken 
gav  pigerne  mulighed  for  at 
samle  oplysninger  og  infor- 
mationer, der  skulle  hjælpe 
dem  til  at  finde  frem  til  den 
rigtige  løsning  på  opgaven. 
Manden,  der  gennem  sit  liv 
løste  så  mange  store  opga- 
ver og  besad  så  mange  store 
talenter,  var  rigtigt  nok  vo- 
res afdøde  profet  Howard 
W.  Hunter. 

o 

Piger  og  ledere  fra  Århus 
Stav  siger  tak  for  en  god  og 
spændende  lejr  1995.  Sam- 
tidig tak  for  et  godt  samar- 
bejde. 

Referat  indsendt  af 
Mette  Køster,  der  er 
spejderleder  i  Århus  Stav 


Pernille  og  Margrethe  maler  mel  på  en  gammel  stenkværn. 
(FOTO:  Mette  Køster) 

Rapport  fra  en  lejrdeltager! 


Vi  kunne  da  ikke  klage 
over  dårligt  vejr,  da  vi 
var  på  pigelejr  ved  Hvalsø  i 
år.  De  første  dage  gik  alle 
rundt  i  badedragt  og  shorts, 
så  kom  der  en  T-shirt  over 
de  begyndende  røde  skuld- 
re, og  til  sidst  gik  de  fleste 
rundt  i  lange  bukser  og 
langærmede  t-shirts,  trods 
den  ufattelige  hede. 

Under  hele  lejren  var 
der  spændende  workshops, 
man  kunne  melde  sig  til 
som  f.eks.  førstehjælp  eller 
vandrensning.  Først  da  sø- 
ster Stine  Ilskov  forkyndte, 
at  man  kunne  melde  sig  til 
bygning  af  svedehytter,  som 
er  en  slags  saunaer,  var  det 
som  om  begejstringen  ikke 
var  så  udelt  mere.  Heldigvis 
lå  der  ret  tæt  på  lejren  en 
sø,  hvor  vi  kunne  bade  og 
blive  kølet  lidt  af.  Den  blev 
flittigt  benyttet. 


Der  var  også  forskellige  løb 
og  udflugter.  Der  var  et  nat- 
løb med  poster  hvor  man 
skulle  bruge  noget  af  det, 
man  havde  lært  på  lejren. 
Vi  skulle  bl.a.  give  første- 
hjælp til  en  tilskadekom- 
men person,  og  så  skulle  vi 
smugle  en  af  gruppens  med- 
lemmer ind  i  lejren,  uden  at 
lederne  opdagede  det.  Så 
var  der  en  hike,  som  ingen 
af  os  i  begyndelsen  var  syn- 
derligt begejstrede  for  at 
skulle  ud  på.  Men  da  vi 
først  var  kommet  igang,  var 
det  i  virkeligheden  rigtigt 
sjovt.  På  hiken  fik  vi  stillet 
til  opgave  at  finde  frem  til 
en  bestemt  person  udfra 
nogle  oplysninger,  som  vi 
blev  givet  ved  hver  post. 
Hver  post  bød  også  på  en 
opgave,  der  havde  relation 
til  oplysningen.  Vores  grup- 
pe nåede  ikke  alle  posterne, 


men  dem  vi  nåede,  havde 
vi  meget  sjov  ud  af.  Alle 
grupperne  havde  på  et  tids- 
punkt det  problem,  at  de 
kom  til  at  gå  et  stykke  uden 
for  det  kort,  som  vi  havde 
med. 

Om  onsdagen  var  vi  på 
udflugt  til  jernaldej'byen 
Lejre,  hvor  vi  malede  mel, 
sejlede  i  udhulede  træstam- 
mer osv. 

Hver  dag  gennem  hele 
lejren,  var  der  morgenin- 
spektion i  hver  lejr,  hvor 
oprydningen  i  lejren  og  tel- 
tene blev  bedømt.  Hvert 
»point«  blev  belønnet  med 
en  perle,  og  det  højeste  an- 
tal perler  man  kunne  få  på 
en  dag  var  fem.  Den  gruppe 
der  havde  flest  perler  fik  så 


en  præmie  i  slutningen  af 
ugen.  Lederne  havde  dog 
deres  problemer  med  at  ud- 
pege en  vinder,  da  så  mange 
havde  det  samme  antal  per- 
ler. Så  på  lejrens  sidste  dag 
var  der  en  ultra  skrap  in- 
spektion, der  resulterede  i 
at  Københavns  4.  Ward 
vandt. 

Jeg  synes,  at  noget  af  det 
bedste  ved  dette  års  pigelejr 
var,  at  vi  var  afsted  sammen 

o 

med  Århus  Stav.  Igen  i  år 
syntes  jeg,  at  vi  kan  sige  at 
have  haft  en  »superlejr«, 
også  selvom  der  selvfølgelig 
dukkede  problemer  op  un- 
dervejs, som  skulle  løses. 

Wendy  Gram  er  medlem 
af  Københavns  3.  Ward. 


En  modeopvisning  aj  Københavns  4.  Ward.  Kjolen  er  lavet  helt 
i  plast  og  pigen  er  Janne  Knudsen.  (FOTO:  Mette  Køster) 

Horsens  Grens  hyttetur 
den  4-6»  august  1995 


I  strålende  sommersol 
afvikledes  Horsens 
Grens  hyttetur  i 
weekenden  den  4-6. 
august. 

Turen  gik  til  Ring 
Skov  ved  Brædstrup 
ca.  25  km  nordvest 
for  Horsens,  hvor 
grenen  havde  lejet 
spejderhytten 
Sømosegård  i  nær- 
heden af  Ring  Sø. 


Medlemmer  af  Horsens  Gren  hygger  sig  omkring  lejrbålet.  (FOTO:  Henning  Jensen) 


Turens  højdepunkt!  En  konkurrence  i  Limho-Rock. 
(FOTO.  Henning  Jensen) 


Allerede  fredag  efter- 
middag ankom  de 
første  tungt  lastede  biler 
med  proviant  og  andre  nød- 
vendige ting  til  det  forestå- 
ende weekend-arangement. 
I  eftermiddagens  løb  rullede 
så  den  ene  bil  efter  den 
anden  ind  på  gårdspladsen, 
og  hen  under  aften  var  der 
ankommet  ca.  70  af  grenens 
medlemmer  til  Sømosegård. 
Der  var  i  forvejen  blevet 
udarbejdet  en  kørselsplan, 
så  alle  kunne  blive  kørt, 
men  enkelte  valgte  dog  at 
tage  cyklerne  i  det  fine 
sommervejr. 

Der  herskede  en  munter 
og  forventningsfuld  stem- 
ning, ikke  mindst  fordi  alle 
havde  været  inddraget  i 
forberedelserne  og  planlæg- 
ningen af  turen. 

Efter  at  være  blevet  ind- 
kvarteret på  sovesalene 
samledes  man  i  spisesalen. 


hvor  den  madbragte  aftens- 
mad blev  indtaget.  I  afte- 
nens løb  var  der  mulighed 
for  at  deltage  i  forskellige 
aktiviteter  som  f.eks.  bold- 
spil, sanglege,  squaredance 
og  en  konkurrence  i  limbo- 
rock. Navnlig  denne  sidste 
aktivitet  fik  mange  til  at 
give  alt,  hvad  de  havde  i 
sig,  og  den  blev  fulgt  med 
stor  interesse  af  tilskuerne. 
Alle  aktiviteter  foregik 
udendørs,  hvor  selv  ikke 
myggene  var  i  stand  til  at 
ødelægge  den  gode  stem- 
ning. 

Hede  eller  myg 

Efter  en  varm  nat,  hvor 
man  enten  måtte  vælge 
mellem  lukkede  vinduer  og 
kvælende  hede  eller  åbne 
vinduer  og  angrebslystne 
myggesværme,  oprandt  lør- 
dag -  en  ny  dag  med  masser 
af  sol  og  sommer.  Lørdag 

En  kølig  dukkert  i  Ring  Sø  er  ikke  helt  af  vejen  i  den  varme  sommerhede.  (FOTO:  Henning  Jensen) 


formiddag  gik  med  boldspil, 
sj  ippetovskonkurrencer  og 
gåture  til  søen,  og  for  nog- 
les vedkommende  en  lille 
indkøbstur  til  Super  Brug- 
sen i  Brædstrup. 

Efter  frokosten,  som 
Hjælpeforeningen  havde 
tilberedt,  var  der  mulighed 
for  at  deltage  i  en  skattejagt 
i  skoven.  Denne  aktivitet 
var  så  spændende  og  af- 
vekslende tilrettelagt  og 
holdene  så  vel  sammensat, 
at  alle  aldersgrupper  kunne 
have  glæde  af  at  deltage. 

Her  var  der  rig  mulighed 
for  at  nyde  de  naturskønne 
omgivelser  og  samtidig  styr- 
ke sammenholdet  eller  må- 
ske endog  knytte  nye  ven- 
skabsbånd, samtidig  med  at 
man  dystede  mod  de  andre 
under  afslappede  former. 

Inden  middagen,  som 
Hjælpeforeningen  fremtryl- 
lede ved  18-tiden,  var  der 
nogle  af  de  friskeste  delta- 
gere, der  fandt  tid  til  en  kø- 
lende dukkert  i  søen. 

Derefter  var  der  sang-  og 
bålaften.  Man  indledte  med 
i  fællesskab  at  synge  nogle 
danske  sange  til  to  brødres 
violin-  og  guitarakkompag- 
nement. Derefter  morede 
alle  sig  med  at  indøve  et 
par  kanons.  Mens  bålets 
gløder  udsendte  en  varme, 
der  var  helt  overflødig,  fort- 


sattes med  en  quiz-konkur- 
rence mellem  to  udvalgte 
hold,  hvorefter  der  var  præ- 
mieoverrækkelse til  vinder- 
holdet af  eftermiddagens 
skattejagt.  Aftenens  mest 
succésrige  indslag  leveredes 
af  to  af  grenens  unge  mand- 
lige talenter,  der  opførte  en 
serie  sketches.  De  høstede 
et  stort  bifald  for  deres  ind- 
sats. Efter  endnu  et  par 
danske  sange  og  formel  af- 
slutning var  der  lejlighed  til 
at  bage  snobrød  over  bålets 
sidste  gløder,  og  desuden 
serveredes  der  kage  og  saf- 
tevand. Da  mørket  ved  22- 
tiden  så  småt  begyndte  at 
sænke  sig,  og  myggeangre- 
bene  tog  til  i  intensitet, 
slukkedes  bålet,  og  man 
trak  sig  tilbage  til  sovesalen 
for  at  kunne  være  udhvilet 
til  søndag. 

Nadvermøde  i  det  fri 

Efter  morgenmad  søndag, 
hvor  de  fleste  havde  skiftet 
shorts  og  T-shirt  ud  med 
lange  bukser,  manchetskjor- 
te og  slips,  var  der  livlig  ak- 
tivitet i  spisesalen,  som 
skulle  omskabes  til  »kirke- 
sal« med  siddeplads  til  ca. 
90  mennesker.  Andre  hav- 
de opgaver  med  at  klargøre 
middagsmad,  eller  man  var 
måske  sat  på  listen  over 
dem,  der  skulle  være  chauf- 


før for  de  søskende,  der  ikke 
havde  kunnet  deltage  i  hele 
turen,  men  som  gerne  ville 
overvære  Kirkens  møder 
herude  i  naturen. 

Kl.  1 1  var  alle  samlet  i 
»kirkesalen«,  hvor  der  først 
afholdtes  et  fællesmøde  for 
alle,  hvor  grenspræsidenten 
gav  en  forelæsning  om  frel- 
sesplanen. 

Derefter  afholdt  man 
nadvermøde,  hvor  emnet 
for  de  tre  taler  var  Kirkens 
genoprettelse.  Nadvermø- 
det overværedes  af  86  per- 


soner heriblandt  en  del  be- 
søgende og  pårørende  til 
Kirkens  medlemmer. 

Umiddelbart  efter  nad- 
vermødet blev  »kirkesalen« 
i  forbavsende  hast  forvand- 
let til  spisesal,  medens  bør- 
nene og  de  unge  var  be- 
skæftiget med  oprydning  og 
rengøring  ude  og  inde. 

Efter  at  have  spist  mid- 
dagsmad pakkede  alle  hur- 
tigt deres  bagage,  tog  en 
hjertelig  afsked  med  hinan- 
den og  vendte  hjem  hver  til 
sit. 

Alle  gav  udtryk  for  tak- 
nemmelighed for  det  initia- 
tiv, som  grenens  aktivitets- 
leder  havde  taget  til  dette 
omfattende  arrangement, 
og  alle  var  begejstrede  for 
den  gode  måde,  det  var  ble- 
vet afviklet  på.  Alt  var  for- 
løbet uden  uheld,  og  vejret 
var  det  bedst  tænkelige. 
Hele  weekendens  forløb  har 
været  med  til  at  styrke  sam- 
menholdet blandt  grenens 
medlemmer,  og  det  er 
utvivlsomt  ikke  sidste  gang, 
man  har  forsøgt  sig  med  en 
sådan  sommer-weekend  i 
naturen. 

Henning  Jensen 
medlem  af  Horsens  Gren, 
hrhus  Stav,  er  assistent  til 
grenspræsidenten . 


Der  danses  squaredance  i  det  fri.  (FOTO:  Henning  Jensen) 

32  AP-spejdere  fra 
Århus  Stav 
vandrer  i  det  Vestjyske! 


spejdere  fra  Århus  Stav  i  fælles  bivuak.  Der  var  jri  adgang  for  alle  til  at  lytte  til  nattens  lyde  såsom  snorken, 
tale  i  søvne  samt  ømme  fødder,  når  natteravnene  vendte  tilhage  til  hasen.  (FOTO:  ]HB) 


Mandag  den  24.  juli 
mødte  32  AP' spejdere 
op  på  mødestedet  ved 
byen  Bække  syd  for 
Billund. 


Som  altid  er  vejret  en 
medvirkende  faktor  i  en 
lejrs  succes.  Vejret  var  med 
os,  vi  var  i  begyndelsen  af 
en  meget  lang  periode  med 


godt  vejr.  Så  sol  og  sommer 
var  med  os  på  vores  van- 
dring. På  1 1/2  dag  gik  vi 
50  km  langs  Holme  å  og 
oplevede  Danmarks  natur 
i  det  Vestjyske.  Det  var  en 
oplevelse  at  se  den  store 
variation  i  landskabsfor- 
merne. Sidst  på  turen  var 
det  mere  de  trætte  ben,  der 
var  i  fokus,  og  nogle  af 
drengene  holdt  gnisten  ved 
at  læse  tegneserier,  alt 
imens  benene  gik. 


Efter  traveturen  var  der 
ophold  i  Rolandhytten, 
og  onsdagen  blev  brugt  til 
kanosejlads  på  Karlsgårde 
sø  og  til  indøvning  af 
sketchs  til  aftenens  for- 
ældrebesøg. Torsdag  var 
dagen,  hvor  armene  måtte 
holde  for.  Nu  gik  turen  i 
kano  til  Varde,  hvor  der  var 
museums-  og  svømmebads- 
besøg.  Så  gik  turen  videre 
til  Maarbæk,  til  en  spejder- 
lejr ved  Ho  Bugt. 


Kanoturen  var  på  ca.  27  km 
i  et  slynget  åløb.  Der  var 
brug  for  mange  åretag. 

Fredag  og  lørdag  blev  afvik- 
let i  dette  område.  Spejder- 
ne gjorde  en  fantastisk  ind- 
sats her.  De  deltog  i  et 
»good  turn-projekt«,  hvor 
10  km  strand  blev  renset 
for  affald  og  hvor  et  20000 
m^  stort  område  blev  renset 
for  små  fyrretræer.  Dog  var 
de  mest  fremtrædende  akti- 

viteter  her  nok  nat-turen 
og  konkurrencen  om  at  fin- 
de den  stærkeste  patrulje. 
I  sidstnævnte  aktivitet 
mødte  man  opgaver  som 
stokkestød,  stokkeløft, 
stokkehejs  og  stokke  træk. 


Efter  denne  aktivitet  var  der 
fælles  evaluering  på  lejren, 
og  lederne  fik  gode  råd  med 
på  vejen.  Næste  morgen 
kunne  Odense  1 .  Wards 
drenge  udnævnes  som  de 
absolut  stærkeste  og  bedste. 


Her  udøver  Jacob  Ilskov  hygiejniske  kunster  under  den 
selvlavede  bruser.  Der  var  kø  ved  maskinen.  (FOTO:  }HB) 


Den  blev  flot  skildpadden!  Den  var  lavet  af  Odense  1 .  Ward.  (FOTO:  JHB) 


De  blev  overrakt  en  hånd- 
smedet  økse  som  belønning. 
Også  Odense  2.  Ward  bør 
nævnes,  de  blev  nummer  2 
og  fik  stokken,  som  havde 
været  anvendt  til  stokkeløft 
som  præmie.  I  bedømmel- 
sen indgik  også  drengenes 
indsats  på  hele  lejren  samt 
deres  spejdermæssige  op- 
træden. En  væsentlig  opga- 
ve under  hele  turen  var  at 
føre  dagbog  efter  Gilwell- 
metoden. 

Sidste  dag  på  denne 
vandrelejr  blev  afviklet  i 
Esbjerg  Ward  kirkebygning, 
hvor  vi  var  til  nadvermøde. 
Brødre  fra  Esbjerg  stillede 
sig  til  rådighed  som  chauf- 
fører, hvilket  vi  her  bringer 
en  officiel  tak  for. 

Jørn  Holm  Bendtsen 
er  medlem  af  Århus  Ward 
og  er  spejderleder  i  Århus  Stav 

»Prøv  mine  ord« 
et  verdensomspændende 

program 
for  alle  Kirkens  unge  piger! 


Søster  Birthe  Vestergaard-Poulsen  illustrerede  fint  Alma  32.  (FOTO:  DonatL) 


Unge  Piger  i  Silke- 
borg Gren  holder 
UP-aften  for  at 
forberede  sig  til  det 
verdensomspændende 
UP'program 
»Prøv  mine  ord«. 


Selvom  der  i  Silkeborg 
Gren  kun  er  to  unge 
piger,  halter  det  bestemt 
ikke  med  at  føre  Kirkens 
programmer  for  UP  ud  i 
livet. 

Således  var  hele  Silke- 
borg Gren  den  21.  juni 
inviteret  til  en  dejlig  UP- 


aften,  der  kulminerede  i,  at 
grenens  unge  piger  Marian- 
ne Donati  og  Marie  Vester- 
gaard plantede  et  bøgetræ 
som  symbol  på  årets  tema, 
der  er  hentet  fra  Mormons 
Bog:  »Prøv  mine  ord«.  Det 
er  meningen,  at  Kirkens 
unge  piger  sætter  sig  mål, 


der  giver  dem  mulighed  for 
rent  praktisk  at  prøve  evan- 
geliet i  funktion. 

F.eks.  pigelejren,  som 
begge  piger  deltog  i,  på 
Sjælland  er  en  aktivitet, 
hvor  begge  piger  havde 
mulighed  for  at  udvikle  sig 
indenfor  dette  område. 

Programmet  »Prøv  mine 
ord«  kulminerer  på  verdens- 
plan den  18.  november  i  år, 
hvor  alle  unge  piger  verden 
over  er  inviteret  til  at  delta- 
ge i  en  fællesaktivitet. 

Over  hele  verden  har 
unge  piger  i  Kirken  fået  til 
opgave,  at  plante  et  træ 
eller  en  blomst,  og  så  give 
det  næring  og  vand,  som  et 
symbol  på  den  pleje,  som 
pigerne  også  skal  give  den 
åndelige  side  af  deres  liv. 

I  Silkeborg  Gren  var  det 
de  to  unge  piger  Marie  og 
Marianne,  der  til  denne 
aktivitetsaften  plantede  det 
lille  bøgetræ. 

Deres  UP-præsidentinde 
illustrerede  fint  i  sin  tale 
dette  princip  ved  at  læse  fra 
Alma  kapitel  32.  En  pose 
gulerodsfrø,  en  vandkande 
og  et  bundt  færdige  gule- 
rødder blev  brugt  til  at  give 
ordene  virkning. 

Både  Marie  og  Marianne 
udtrykte  deres  taknemme- 
lighed for  »Prøv  mine  ord«- 
programmet.  Begge  piger 
gav  i  deres  taler  udtryk  for. 


Marianne  Donati(tv)  og  Marie  Vestergaard-Poulsen,  ses  her 
med  aftenens  forfriskninger  og  det  endnu  uplantede  høgetræ. 
(FOTO:  Donati) 


hvordan  de  via  dette  pro- 
gram havde  sat  sig  mål  om 
at  studere  skrifterne  og  der- 
igennem var  blevet  stærkere. 

Aftenen  blev  afsluttet 
med  en  tale  fra  grenspræ- 
sident  Steen  Kreiberg,  der 
sammenlignede  de  unge 
piger  med  lækker  ny  mode- 
lervoks, der  endnu  ikke  var 
blevet  blandet  og  misfarvet 
og  trykket  og  ødelagt.  Han 
opfordrede  grenens  med- 
lemmer til  at  hjælpe  til 
med  at  forme  og  danne  det 
nye  »voks«  og  ikke  lade 
verden  om  at  gøre  dette. 

Begge  de  unge  piger 
havde  forberedt  bagværk, 
der  blev  serveret  til  samt- 
lige fremmødte. 

Det  var  en  dejlig  aften 
både  for  grenens  unge  piger 
og  de  mange  medlemmer, 
der  var  mødt  op  for  at  støt- 
te UP-programmet  i  Silke- 
borg Gren. 

Referat  indsendt  af 
Linda  Donati,  der  er 
præsidentinde  for  Hjælpe- 
foreningen  i  Silkeborg  Gren 

Jesu  Kristi  kirke  af  sidste  dages  hellige 
det  første  præsidentskabs  kontor 
Salt  Lake  City,  Utah  84150 


16.  juni  1995 

Til:      Alle  Kirkens  medlemmer 

Navne  indsendt  til  udførelse  af  tempelordinanser  {Skal  læses  op  ved  nadvermødet) 

Gengivelsen  af  evangeliet  i  disse  sidste  dage  har  åbnet  mulighed  for,  at  templets  hellige 
ordinanser  kan  udføres  for  de  levende  og  for  de  døde.  Templer  bliver  bygget  i  et  hidtil  uset 
tempo  for  at  gøre  dette  nødvendige  værk  og  privilegium  mere  tilgængeligt  over  hele  verden.  Vi 
ønsker,  at  alle  voksne  medlemmer  af  Kirken  er  værdige  til  at  have  en  tempelanbefaling,  mod- 
tager deres  egen  begavelse  og  beseglinger,  finder  frem  til  deres  forfædre  og  udfører  templets 
ordinanser  for  dem,  der  venter  på  den  anden  side  af  sløret.  Disse  ansvar  gælder  for  alle  med- 
lemmer af  Kirken. 

På  grund  af  den  hellige  natur  af  dette  værk,  skal  medlemmerne  omhyggeligt  sikre 
nøjagtigheden  af  alle  indsendte  oplysninger  Der  er  fastlagt  nogle  principielle  retningslinier  for 
at  lette  slægtsforskningen  og  indsendelse  af  navne  til  templet  til  udførelse  af  tempelordinanser. 
De  omfatter  følgende: 

•  Vores  altoverskyggende  ansvar  gælder  vore  egne  forfædre.  Deres  navne  og  relevante 
oplysninger  bør  indsendes  til  Indsenderarkivet. 

•  Andre  navne  og  oplysninger  dokumenteret  gennem  personlig  slægtsforskning  bør  ind- 
sendes til  Tempelarkivet. 

•  Medlemmer  opfordres  til  at  deltage  i  navneuddragning  i  hjemmet  og  andre  godkendte 
projekter,  der  er  afgørende  for  slægtsforskning  og  tempeltjeneste. 

•  Medlemmer,  som  ikke  har  navne  i  templets  Indsenderarkiv,  opfordres  til  at  besøge  temp- 
let og  udføre  ordinanser  for  dem,  hvis  navne  er  indsendt  til  Tempelarkivet. 

•  Kirkens  medlemmer  bør  ikke  i  forbindelse  med  udførelse  af  tempelordinanser  indsende 
navne  på  berømtheder  eller  ikke -godkendte  grupper  som  fx  jødiske  ofre  for  nazisterne 
under  2.  verdenskrig. 

Slægtshistoriske  konsulenter  i  ward  og  gren  kan  yde  hjælp,  hvis  der  er  behov  herfor  Vi  er 
Kirkens  medlemmer  taknemmelige  for  det  stigende  antal  navne,  der  indsendes,  og  de  tempel- 
ordinanser, der  udføres  for  dem,  der  uden  denne  hellige  og  trofaste  indsats  "ikke  kan  fuld- 
kommes uden  os"  (L&P  128:15).  Må  Herrens  velsignelser  ledsage  jer  i  jeres  trofaste  virke. 


Med  venlig  hilsen 


